Publication: Magyar Közlöny
Issue: MK-2008-174 (Year: 2008, Number: 174)
Era: 2004-2010
Section: 89. § Az adózás rendjérõl szóló 2003. évi XCII. törvény
Paragraph Index: 798

(12) Ha a ki nem fizetett ingóságot alacsonyabb áron vették meg, mint amennyit a fizetést elmulasztó elektronikus árverezõ ajánlott, az adóhatóság a fizetést elmulasztó elektronikus árverezõt a vételár-különbözet megfizetésére határozattal kötelezi. A fizetést elmulasztó elektronikus árverezõ mentesül a vételár-különbözet megfizetése alól, ha a részére postai úton küldött értesítést e törvény rendelkezései alapján kellett kézbesítettnek tekinteni, és a kézbesítési vélelem megdöntésére irányuló kérelmének az adóhatóság helyt ad. Ez esetben a fizetésre kötelezõ határozatot az adóhatóság visszavonja. Amennyiben az árverésen egy árverezõ vett részt, az árverezõt az általa legmagasabb összegben felajánlott vételár megfizetésére kell kötelezni. Ebben az esetben az ingóság tulajdonjogát az árverési vevõ csak abban az esetben szerzi meg, ha a vételárat legkésõbb a fizetésre kötelezõ határozat jogerõre emelkedéséig megfizeti. Az árverési vevõ fizetési kötelezettségét megállapító határozat az adóigazgatási eljárásban végrehajtható okirat. A különbözet a végrehajtás során befolyt összeget növeli, a tartozást meghaladó részt a végrehajtási költséggel azonos módon kell elszámolni. A jogerõsen megállapított fizetési kötelezettség teljesítéséig az árverési vevõ további elektronikus árverésen nem vehet részt.

Source: https://magyarkozlony.hu/hivatalos-lapok/c4bb89b552369d6554aaa7ddab55c1d27200e3e7/dokumentumok/06d49fc7e13d9631b4a8a2a9e086f9fdc3ec082d/letoltes